STATVTVM est, vt sex diebus infra octauas Assumptionis sanctæ Virginis matris Domini;  eodem modo infra octauas Apostolorum Petri  Pauli, xij. lectiones ex Euangelio, xij. aliæ ex Prophetis, vel ex Propheticis libris, aut Actibus Apostolorum, vel Epistolis eorum, sicut a me excerptæ sunt, ad maiorem Missam legantur. Infra octauas scilicet sanctæ Mariæ sex ex Euangelio,  iterum sex ex Prophetis, sicut dictum est, aut Propheticis libris. Infra Octauas vero Apostolorum, sex similiter ex Euangelio,  sex ex Actibus Apostolorum, vel Epistolis eorum. Causa instituti huius fuit, specialis, quem, post Saluatorem nostrum, erga sanctam matrem eius,  erga sanctos Apostolum Petrum  Paulum habere debemus, amoris affectus:  quia ad eorum venerationem  amorem non adeo plerosq. audientium accendebant toto pene anno frequentatæ, quantum rarius auditæ lectiones.